open-index/open-wikipedia-markdown huggingface dataset:
Sedna Planitia

**Sedna Planitia** er et stort lavlandsområde på Venus. Det antas at området er dekket av lava og ligner et månehav.
Abeona Mons

**Abeona Mons** er et fjell på Venus, oppkalt etter gudinnen Abeona. Fjellet har en diameter på ca. 375&nbsp;km.

## Referanser
Humboldtsøkket

**Humboldtsøkket** er en brefylt dal i Dronning Maud Land, beliggende mellom Humboldtfjella og Zwieselhøgda i Wohlthatmassivet. Den strekker seg ca. 30 kilometer fra sør til nord.

Humboldtsøkket ble oppdaget og kartlagt av den tredje tyske antarktisekspedisjonen (1938–39) under ledelse av Alfred Ritscher, som navnga det etter den tyske naturforskeren og geografen Alexander von Humboldt (1769–1859).

## Kilder
*
Alexandre Antonio Tombini

**Alexandre Antonio Tombini** (født 1963) er en brasiliansk økonom, som fra januar 2011 til juni 2016 var sentralbanksjef i Brasils sentralbank (Banco Central do Brasil).

Han et utdannet *Bachelor in Economics* fra Universidade de Brasília i 1984, og han har en doktorgrad (Ph.D.) fra University of Illinois, som han oppnådde i august 1991.

Fra september 1991 til desember 1992 var han koordinator for internasjonale analyser i det brasilianske finansdepartementet (Ministeriet for økonomi, finans og planlegging). Der var han bl.a. ansvarlig for driften av deres økonometriske modell, «Global Econometric Model», som var utviklet av London Business School, og han var også redaktør for finansdepartementets kvartalsvise utgivelse, «Boletim de Economia Internacional». 

Fra mars 1993 til desember 1994 var han gjesteprofessor ved Universidade de Brasília. Her undeviste han i internasjonal økonomi, prosjektevaluering, økonometri, tidsrekker og introduksjonskurs i sosialøkonomi. Parallelt med dette jobbet han fortsatt i finansdepartementet; han jobbet i sekretariatet for økonomisk politikk fra desember 1992 til januar 1995, der han jobbet som koordinator for utenrikssaker. Han ledet også den gruppen som forhandlet fram Mercosurs felles tollsatser. Etter dette jobbet han for Presidentens Kontor, som spesialrådgiver for utenrikshandelskammeret. 

Tombini begynte i sentralbanken i mai 1998, som seniorrådgiver overfor styret, og han var kontaktpunkt mellom visesentralbanksjefen med ansvaret for overvåkning av finansnæringen og internasjonale insitusjoner som Den internasjonale bank for gjenoppbygging og utvikling og Den internasjonale oppgjørsbanken. I mars 1999 overtok han som leder for sentralbankens forskningsavdeling, der han jobbet fram til juni 2001.

I juli 2001 begynte han å jobbe i IMF i Washington, D.C., som seniorrådgiver for den administrerende direktør, og som styremedlem, i det brasilianske representasjonskontoret. Her jobbet han særlig med analyser og presentasjoner av saker som berører Brasil, og han deltok i forhandlingene om Brasils IMF-baserte programmer og utarbeidelsen av de kvartalsvise rapportene om disse programmene. 

Han vendte tilbake til sentralbanken i juni 2005. Først var han visesentralbanksjef med ansvar for økonomisk forskning, fram til april 2006, deretter visesentralbanksjef med ansvar for internasjonale saker i to måneder fram til juni 2006. Fra april 2006 til desember 2010 var han visesentralbanksjef med ansvar for regulering og organisering av finansnæringen. Da sentralbanksjef Henrique de Campos Meirelles gikk av etter 8 år i stillingen, 31. desember 2010, overtok Tombini som sentralbanksjef fra januar 2011. Han gikk av i juni 2016, og stillingen ble da overtatt av Ilan Goldfajn. 

## Referanser


## Eksterne lenker
* Brasils sentralbank - Alexandre Antonio Tombini
Field’s

**Field's** er et kjøpesenter som ligger på Arne Jacobsens Allé i bydelen Ørestad i København mellom Bella Center og Øresundsmotorvejen. Det åpnet 9. mars 2004. Navnet Field's henviser til at området tidligere var et beiteområde og skal samtidig signalisere at det er en markedsplass. 

Senteret er tegnet av arkitektfirmaet C.F. Møller i samarbeide med Steen & Strøm Danmark A/S og TK Development.

## Referanser


## Eksterne lenker
* Field's hjemmeside
Michael Sheen

**Michael Christopher Sheen** (født 1969) er en walisisk scene-, film- og fjernsynsskuespiller. Sheen utdannet seg ved Royal Academy of Dramatic Art i London i England og gjorde sin profesjonelle debut mot Vanessa Redgrave i *When She Danced* på Globe Theatre i 1991. 

Han arbeidet hovedsakelig på scenen gjennom hele 1990-årene, og selv om han har gjort sporadiske sceneopptredender, har han i hovedsak vært å se i film og fjernsyn siden 2003.

Han er kjent for sine skildringer av offentlige personer, som Kenneth Williams i *Fantabulosa!* (2006), som David Frost i *Frost/Nixon* (2008), som Brian Clough i *The Damned United* (2009), og som Tony Blair i *The Deal* (2003), *[[The Queen]]* (2006) og *The Special Relationship* (2010).

Sheen ble i 2009 utnevnt til offiser (OBE) av Order of the British Empire.

Han spilte rollen som advokaten «Roland Blum» i tredje sesong av den amerikanske TV-dramaserien *[[The Good Fight]]*.

## Referanser


## Eksterne lenker
*
Tanzanias historie

Den østafrikanske staten **Tanzanias historie** skriver seg fra april 1964, da fastlandsdelen Tanganyika og øygruppa Zanzibar slo seg sammen og blei Den forente republikken Tanganyika og Zanzibar, og skifta navn til Den forente republikken Tanzania i oktober samme år. Tanganyika var en koloni som var del av Tysk Øst-Afrika fra 1880-tallet til 1919, da den blei et mandatområde under Storbritannia ved Folkeforbundet, fram til den blei uavhengig i desember 1961. Zanzibar var et handelssentrum som blei kontrollert av Portugal og det omanske sultanatet før det blei et sjølstendig sultanat i midten av det 19. århundre. I 1890 blei Zanzibar til et britisk protektorat, og blei igjen et sjølstendig sultanat i desember 1963. Like etter sjølstendigheten, i januar 1964, skjedde revolusjonen på Zanzibar, og Zanzibar blei en sjølstendig republikk i en kort periode før de slo seg sammen med Tanganyika og danna Tanzania.

## Se også
* Zanzibars historie
* Tanzanias politiske system
Wiltshire Regiment

**Wiltshire Regiment (Duke of Edinburgh's)** var et infanteri-regiment i den britiske hæren. Det ble dannet i 1881 gjennom en sammenslåing av 62nd (Wiltshire) Regiment of Foot og 99th Duke of Edinburgh's (Lanarkshire) Regiment of Foot.

Etter andre verdenskrig ble regimentet slått sammen med Royal Berkshire Regiment til Duke of Edinburgh's Royal Regiment (Berkshire and Wiltshire). Regimentshovedkvarteret lå i Devizes

Regimentet deltok i den andre boerkrigen, første verdenskrig og andre verdenskrig.
Kirsti på topp

***Kirsti på topp*** er et musikkalbum med Kirsti Sparboe, utgitt i 1973.

## Sporliste

# «Her er solen igjen»
# «Du lille venn»
# «Alt det jeg ser omkring»
# «Oj, oj, oj, så glad jeg skal bli»
# «Så kom den där våren»
# «Ved de små hus nedi smugene»
# «På en gammel benk»
# «En student från Uppsala»
# «Sen drömmer jag en stund om dej»
# «Kommer tid, kommer råd»
# «Minne du det»
# «Lykke på reisen»

## Eksterne lenker
Vulkanisme på Venus

Venus' overflate domineres av vulkanisme og har produsert flere vulkaner enn noen annen planet i solsystemet. Den har en overflate som er 90 prosent basalt og ca. 80 prosent av planeten består av en mosaikk av vulkanske lavasletter, noe som indikerer at vulkanisme spilte en stor rolle i formingen av overflaten. Planeten kan ha hatt en større, global hendelse som restrukturerte store deler av overflaten for ca. 500&nbsp;millioner år siden, noe forskere kan se ut fra tettheten av nedslagskratre på overflaten. Selv om det er over  store vulkaner på Venus, er ingen av dem kjent å være eruptive på nåværende tidspunkt og er sannsynligvis utdødde for lengst.

## Referanser




## Eksterne lenker
*
(7981) 1978 VL10

**(7981) 1978 VL<sub>10</sub>** er en asteroide i hovedbeltet. Den ble oppdaget av Eleanor F. Helin og Schelte J. Bus ved Palomar Observatory i San Diego County, California, 7. november 1978.

## Referanser
Fotballklubben Saltdalkameratene

**Fotballklubben Saltdalkameratene** (stiftet 19. desember 1948) er en fotballklubb fra Rognan i Saltdal i Nordland.

## Historikk
Klubben ble stiftet 4.søndag i advent som i 1948 var den 19.desember. Stiftelsesmøtet fant sted på "Hildur-kafeen" i Rognan sentrum og det var Kolbjørn "Kolle" Bentzen (1919-1998) som var klubbens første styreformann.

A-laget i fotball spiller idag i 6. divisjon fotball for herrer. Denne divisjonen kalles også AN Ligaen. De spiller sine hjemmekamper på Dragefossen Stadion på Rognan. Klubben spilte på nest øverste nivå i  Norge i sesongen 1972. Dagens hovedtrener er Øyvind Albinussen

4. divisjon fotball for menn 2017 avd. 21 Saltdalskameratene trakk laget før sesongen startet.  

## Tabell

## Eksterne lenker
* 
* Norges Fotballforbund: FK Saltdalkameratene - Fotball (sic)
* Dragfossen Stadion - Nordic Stadiums
Kom, så tegner vi en sang

***Kom, så tegner vi en sang*** er et musikkalbum med Kirsti Sparboe, utgitt i 1983.

Sangene er fra barne-TV-programmet med samme tittel.

## Sporliste
# «Kom, så tegner vi en sang»
# «Alle fugler»
## «Alle fugler»
## «Fløy en liten blåfugl»
## «Høyt i et tre»
# «Fola fola blakken»
# «Lisa gikk til skolen»
# «Bamsens fødselsdag»
# «Per Spelmann»
# «Bånsull»
# «Per Olsens bondegård»
# «Lille Petter edderkopp»
# «Kveldsang for Laffen»
# «17. mai-sang»
# «Ro ro til fiskeskjær»
# «På gården»
## «Pål sine høner»
## «Melkeri»
## «Bæ bæ lille lam»
# «Santa Lucia»
# «Kjærringa med staven»
# «Mikkel Rev»
# «Trollmors vuggesang»

## Eksterne lenker
*
Mandy Burrekers

**Mandy Burrekers** (født 10. januar 1988 i Amsterdam) er en nederlandsk håndballmålvakt, som spiller for Frankfurter HC og det nederlandske landslaget.

## Karriere
### Klubb
Hun begynte å spille håndball som seksåring i amsterdamklubben De Volewijckers, hvor hun spilte i 11 år. De siste tre årene var klubben i den øverste nederlandske ligaen.

I 2005 flyttet hun til Tyskland og signerte for TSG Ketch. Der spilte hun fast på ungdomslaget, mens hun ble regelmessig brukt på A-laget. I 2007 vant klubben det tyske ungdomsmesterskapet.

I 2008/09-sesongen sto hun i mål for det norske laget Gjerpen Håndball, men flyttet tilbake til Tyskland sommeren 2009, hvor hun nå spiller for Frankfurter HC.

### Landslag
Burrekers spilte 35 landskamper for det nederlandske juniorlandslaget og ble tatt ut på det nederlandske A-landslaget foran Håndball-VM 2011 for kvinner.

## Referanser


## Eksterne lenker
* 
* Profil på *[[Frankfurter HC|F-HC]].de*
Patrick Makau

**Patrick Makau Musyoki** (født 2. mars 1985 i Manyanzwani i Østprovinsen) er en kenyansk maratonløper. 

Han tok verdensrekorden i maraton med tiden 2:03:38 under 2011 Berlin Marathon.

## Referanser

## Eksterne lenker
*
Ølnes

**Ølnes** er et sted i Sogndal kommune, Vestland fylke. Stedet ligger innerst i Barsnesfjorden som er en fjordarm til Sognefjorden. Fylkesvei 55 går forbi stedet langs fjorden.

## Etymologi
Første del av navnet – *øl-* – skal komme av norrønt ylr, som betyr mild varme.

## Historikk
Det er gjort flere gravfunn i området, blant annet funn som antas å være fra eldre jernalder, det vil si ca 500 f.kr til 500 e.kr.

På Ølnes lå tidligere Øyabrekka skule, som var i drift fra 1871 til 1960.

## Referanser
Content and language integrated learning

**Content and language integrated learning**, forkortet **CLIL**, er en internasjonal fellesbetegnelse for undervisning i andre fag enn språkfag gjennomført på et fremmedspråk. Begrepet bilingval undervisning brukes nær synonymt, men CLIL er i prinsippet mer omfattende.

CLIL rettes mot kombinasjon av språkopplæring og undervisning i andre fag samtidig. Metodikk og organisering av undervisningen trenger ikke være begrensende faktorer. Det kreves at elevene har en viss kompetanse i språkfaget for at læringen i det andre faget skal ha god effekt. Det nivået som forventes av elever som studerer under International Baccalaureate gir gode muligheter for bruk av CLIL.

## Eksterne lenker
* Fremmedspråksenteret om CLIL
Marieke van der Wal

**Marieke van der Wal** (født 1979) er en nederlandsk håndballmålvakt, som spiller for den nederlandske klubben Quintus og det nederlandske landslaget. Hun har tidligere spilt for den nederlandske klubben Geleen, de spanske klubbene Elche og Itxako, de tyske klubbene Borussia Dortmund og Göppingen, samt de franske klubbene Le Havre og Cergy-Pontoise.

Van der Wal var førstemålvakt på det nederlandske A-landslaget i mange år, og deltok under Håndball-VM 2001, Håndball-VM 2005, Håndball-EM 2010, Håndball-VM 2011, Håndball-VM 2013 og Håndball-VM 2015.

## Referanser


## Eksterne lenker
* 
* Profil på *CPHB95.fr*
Turbulence

***Turbulence*** er en amerikansk actionthriller fra 1997 regissert av Robert Butler. Hovedrollene spilles av Ray Liotta og Lauren Holly.

Filmen ble dårlig mottatt av kritikerne og ble en publikumsmessig fiasko. Den ble nominert til to Razzie Awards (verste kvinnelige hovedrolle, og «Worst Reckless Disregard for Human Life and Public Property»).

Den fikk to oppfølgere: *[[Turbulence 2: Fear of Flying]]* (1999) og *[[Turbulence 3: Heavy metal]]* (2001), der sistnevnte ble lansert direkte på video.

## Handling
Det er juleaften i New York, og et halvtomt Boeing 747 er klar til avgang med kurs for Los Angeles. Blant passasjerene er to drapsdømte fanger og fire politivakter. Flyvertinnen Teri (Lauren Holly) får jobben med å betjene de seks, og merker seg spesielt Ryan Weaver (Ray Liotta), som virker både tillitvekkende og sjarmerende. Ryan er imidlertid både voldtekts- og drapsdømt, og politimannen som har oppsyn med ham forteller Teri at det er best hun holder seg unna: alle Rays ofre lignet på henne. I lufta klarer den andre fangene å overmanne sin vokter, og i et skudd-drama omkommer begge pilotene. Ryan frigjør seg fra lenkene og forsøker å redde den siste gjenlevende politimannen, men mislykkes da både politimannen og den andre fangen blir skutt og drept. Ryan later som han er forferdet over hendelsene og klarer dermed å vinne tilliten til de andre passasjerene. I tillegg er flyet i ferd med å bevege seg inn i en sterk storm. Etter en stund viser Ryan sitt sanne ansikt og dreper den ene av flyvertinnene. Nesten hele besetningen er dermed døde og Teri får ansvaret med å få flyet ned på bakken, samtidig som hun må hanskes med en gal morder.

## Om filmen
;Anmelderne
Filmen ble dårlig mottatt an kritikerne, noe som gjenspeiles i at den kun har fått 17% på Rotten Tomatoes (2011). Den amerikanske filmanmelderen Roger Ebert gav den bare 1 av 4 stjerner.

Aftenpostens anmelder gav den meget dårlig omtale og beskrev den som en «fly-thriller som aldri tar» av og mente videre at den hadde en platt intrige og kjedelige skuespillere.

;Publikum
Filmen ble en publikumsmessig fiasko da den kun innbrakte $11,5 millioner i USA, mens produksjonskostnadene var på $55 millioner. Den havnet på en 111.-plass over de mest innbringende filmene i USA i 1997.

## Rollebesetning
* Ray Liotta : Ryan Weaver 
* Lauren Holly : Teri Halloran 
* Brendan Gleeson : Stubbs 
* Hector Elizondo : Lt. Aldo Hines 
* Rachel Ticotin : Rachel Taper 
* Jeffrey DeMunn : Brooks 
* John Finn : FBI-Agent Frank Sinclair 
* Ben Cross : Captain Samuel Bowen 
* Catherine Hicks : Maggie 
* Heidi Kling : Betty 
* Gordy Owens : Carl 
* Kevin O’Rourke : Mark Pavone

## Referanser


## Eksterne lenker
*
Jake Abel

**Jacob Allen «Jake» Abel** (født 18. november 1987 i Canton i Ohio i USA) er en amerikansk skuespiller.

## Karriere
Abel fikk sin første rolle i en storfilm i Peter Jacksons *[[The Lovely Bones|Alle mine kjære]]* (2009), hvor han spilte en mindre birolle. Deretter spilte han den sentrale rollen som Luke i *[[Percy Jackson & the Olympians: The Lightning Thief]]* (2010), som er basert på Rick Riordans bok med samme tittel. Denne filmen ble regissert av Chris Columbus. Året etter spilte han rollen som Mark James i filmen *[[I Am Number Four]]*, som også var basert på en bok.

Han har også hatt gjesteroller i serier som *[[Cold Case]]*, *[[ER|Akutten]]*, **', **', *[[Supernatural]]* og *[[Grey's Anatomy]]*.

I 2013 hadde han på nytt rollen som Luke i *[[Percy Jackson: Monsterhavet|Percy Jackson & the Olympians: The Sea of Monsters]]*, basert på den andre boken i serien om Percy Jackson. Denne oppfølgeren hadde blitt satt på vent fordi den første filmen ikke innbragte like stor fortjeneste som produsentene hadde forventet. I 2013 hadde han også premiere med *[[The Host]]*, som var basert på en populær ungdomsbok skrevet av Twilight-forfatter Stephenie Meyer. Filmen var regissert av Andrew Niccol. Jake Abel spilte Ian O'Shea, som var en av hovedrollene i filmen.

## Utvalgt filmografi
### Film
* 2015: *[[Love & Mercy (film)|Love & Mercy]]* – Mike Love
* 2014: *[[Against the Sun]]* – Gene Aldrich
* 2013: *[[The Host]]* – Ian O'Shea
* 2013: *[[Percy Jackson: Sea of Monsters]]* – Luke
* 2011: *[[I Am Number Four]]* – Mark James
* 2010: *[[Percy Jackson & the Olympians: The Lightning Thief]]* – Luke
* 2009: *[[The Lovely Bones|Alle mine kjære]]* – Brian Nelson

### TV
* 2011: *[[Grey's Anatomy]]* – Tyler Moser (1 episode)
* 2009–2010: *[[Supernatural]]* – Adam Milligan (3 episoder)
* 2009: *[[ER|Akutten]]* – Dylan (1 episode)
* 2009: **' – Kyle Sheridan (1 episode)
* 2007: **' – Charlie Sheridan (1 episode)
* 2006: *[[Cold Case (TV-serie)|Cold Case]]* – Doug Summer (1 episode)

## Referanser


## Eksterne lenker
*
Japans kvinnelandslag i håndball

**Japans kvinnelandslag i håndball** er underlagt Japans håndballforbund. Japan har vunnet Asiamesterskapet én gang – i 2004. Landets beste VM-plassering er fra 1965 med syvendeplass (av åtte deltakende land). Laget har deltatt én gang i OL – i 1976, da landet ble nummer fem av seks deltakende land.

Masamichi Kuriyama og Hwang Kyung-young er blant de tidligere hovedtrenerne.

## Resultater
### [[Håndball under sommer-OL|Sommer-OL]]
*  1976: 5.-plass
*  2020: 12.-plass

### [[Håndball-VM for kvinner|VM i håndball]]

*  1962: 9.-plass
*  1965: 7.-plass
*  1971: 9.-plass
*  1973: 10.-plass
*  1975: 10.-plass
*  1986: 14.-plass
*   1995: 15.-plass

*  1997: 17.-plass
*   1999: 17.-plass
*  2001: 20.-plass
*  2003: 16.-plass
*  2005: 18.-plass
*  2007: 19.-plass
*  2009: 16.-plass

*  2011: 14.-plass
*  2013: 14.-plass
*  2015: 19.-plass
*  2017: 16.-plass
*  2019: 10.-plass
*  2021: 11.-plass

### [[Asiamesterskapet i håndball for kvinner|Asiamesterskapet]]

*  1987: 
*  1989: 
*  1991: 
*  1993: 4.-plass
*  1995: 
*  1997: 
*  1999: 

*  2000: 
*  2002: 4.-plass
*  2004: 
*  2006: 
*  2008: 
*  2010: 4.-plass

*  2012: 
*  2015: 
*  2017: 
*  2019: 
*  2021: 
*  2022: 

### [[Håndball under Asialekene|Asialekene]]

*  1990: 5.-plass
*  1994: 
*  1998: 

*  2002: 4.-plass
*  2006: 
*  2010: 

*  2014: 
*  2018: 

## Nåværende lag
Laget for Håndball-VM 2021 for kvinner.
Hovedtrener: Shigeo Kusumoto

## Se også
* Japans herrelandslag i håndball

## Referanser


## Eksterne lenker
*  Japans håndballforbund
*  Japans håndballforbund
* IHF.info
N’Cho Elodie Mambo

**N'Cho Elodie Mambo** (født 30. mars 1981 i Abidjan) er en ivoriansk håndballspiller, som spiller venstre back for den franske klubben Mérignac. Hun spiller også for Elfenbenskystens landslag.  Hun har tidligere spilt for klubben CJF Fleury-les-Aubrais.

Mambo var nummer ti på toppscorerlisten i VM 2003 i Kroatia med 43 mål, til tross for at hun bare spilte fem kamper. Under VM 2005 i Russland scoret hun 35 mål, mens hun under VM 2009 i Kina var åttende beste målscorer med 52 mål. Under VM 2011 i Brasil scoret hun 37 mål.

## Referanser


## Eksterne lenker
*
Thane (distrikt)

**Thane** (marathi: ठाणे जिल्हा) er et distrikt i den indiske delstaten Maharashtra. Distriktets hovedstad er Thane. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 76,92 % av befolkningen.

Barn i alderen 0 til 6 år utgjorde 11,37 % i 2011 mot 14,08 % i 2001. Antallet jenter i den alderen per tusen gutter er 918 i 2011 mot 931 i 2001. 

## Referanser


## Eksterne lenker
*
Elfenbenskystens kvinnelandslag i håndball

**Elfenbenskystens kvinnelandslag i håndball** landslaget i håndball til Elfenbenskysten. Laget deltar i internasjonale mesterskap i håndball.

Laget deltok i Håndball-VM 2009 for kvinner i Kina, hvor de kom på 18.-plass og i 2011 i Brasil med 16.-plass.

## Referanser
Milch

**Milch** er et tysk etternavn, og kan være:

*Erhard Milch, tysk luftfartspioner
*Klara Milch, østerriksk kvinnelig svømmer
*Hans Milch, tysk prest
*Hugo Milch, tysk politiker
*Ludwig Milch, tysk geolog
*Werner Milch, litteraturhistoriker
*Werner Milch (jurist)
Kasakhstans kvinnelandslag i håndball

**Kasakhstans kvinnelandslag i håndball** er det kvinnelige landslaget i håndball for Kasakhstan. Det representerer landet i internasjonale håndballturneringer, og reguleres av Qazaqstan Gandbol Federatisjasymen. Landslaget har deltatt i internasjonale turneringer siden 1993. 

## Resultater i internasjonale turneringer
*Resultatene som er vist under er kun konkurranser der Kasakhstan har deltatt. Turneringer de ikke har tatt del i er ikke ført opp.*

### [[Håndball under sommer-OL|Olympiske leker]]
*  2008: 10.-plass

### [[Verdensmesterskapet i håndball for kvinner|Verdensmesterskap]]

*  2007: 18.-plass
*  2009: 22.-plass
*  2011: 19.-plass

*  2015: 22.-plass
*  2019: 22.-plass
*  2021: 24.-plass

*    2023: 30.-plass
*   2025: 31.-plass

### [[Asiamesterskapet i håndball for kvinner|Asiamesterskap]]

*  1993: 4.-plass
*  2000: 5.-plass
*  2002: .-plass
*  2006: 4.-plass
*  2008: 5.-plass

*  2010: .-plass
*  2012: 4.-plass
*  2015: 4.-plass
*  2017: 4.-plass

*  2018: 4.-plass
*  2021: .-plass
*  2022: 5.-plass
*  2024: .-plass

### [[Asialekene|Asialeker]]

*  1994: 4.-plass
*  1998: 5.-plass
*  2002: .-plass

*  2006: .-plass
*  2010: 4.-plass
*  2014: .-plass

*  2018: 6.-plass
*  2022: 4.-plass

## Eksterne lenker
* Profil på IHFs nettside
Mosvik Sparebank

**Mosvik Sparebank** er en tidligere sparebank i Nord-Trøndelag. Banken ble etablert i 1862 under navnet *Ytterøens sparebank* og betjente dengang hele Ytterøy kommune (det vil si Ytterøy, Mosvik og Verran) fra lokaler i Mosvik. 

Banken skiftet i 1926 navn til Mosvik Sparebank i forbindelse med at det ble etablert en egen Ytterøy Sparebank. Mosvik Sparebank slo seg i 1988 sammen med Snåsa sparebank og  til , som i dag er en del av SpareBank 1 SMN.

Flere av ordførerne i Ytterøy og Mosvik hadde tillitsverv i banken, som styremedlem, revisor eller kasserer. Blant dem er Johannes Tørrissen Worum, Benedict Jenssen, Martin Følstad, Ole H. Sæteraas, Elias Lorentsen, Arne Karlsen, Tomas Tangstad, Trygve Aaring og Jarle Aune.

## Litteratur
* 
* 
* Morten Olsen Haugen. «Mosvik Sparebank 150 år». I: *Årbok for Mosvik historielag* 2012
Amélie Goudjo

**Amélie Goudjo** (født 19. april 1980 i Nantua) er en fransk profesjonell håndballspiller som spiller for den franske håndballklubben Issy Paris Hand. Hun spiller i posisjonen strek, og er også en del av det franske håndballandslaget.  

Hun ble tatt ut til å representere Frankrike under Håndball-VM 2011 for kvinner i Brasil.

## Referanser


## Eksterne lenker
*
Opprøret i Bahrain i 2011–2012

**Opprøret i Bahrain i 2011–13** (arabisk: ; *al-Lāǧtaǧāǧāt al-Baḥrayniyyah 2011-2013*), også kalt **14. februar-revolusjonen** (; *Ṯawrah 14 fibrāyir*) er en rekke demonstrasjoner som utgjør en vedvarende kampanje med sivil motstand i kongedømmet Bahrain (*al-Baḥrayn*), som ligger i Den persiske gulf. Opprøret regnes som en del av revolusjonsbølgen som har blitt kjent som ''den arabiske vår'', som begynte med Muḥammad al-Būʿazīzīs selvpåtenning i Tunisia 17. desember 2010. Protestene i Bahrain hadde i utgangspunktet som mål å oppnå større politisk frihet og likhet for majoritetsbefolkningen av sjiamuslimer, men etter hvert som det utviklet seg krevde også protestantene slutten på kong Ḥamad bin ʿĪsā al-Ḫalīfā, etter et blodig raid 17. februar mot protestantene ved Perlerundkjøringen i hovedstaden Manama. 

Protestantene i Manama slo leir ved rundkjøringen i flere dager, og den kom til å fungere som protestenes senter. Så mange som 150-300.000 deltok i demonstrasjonene, en betydelig andel av Bahrains estimerte 1,2 millioner innbyggere. Etter én måned, anmodet den baḥraynske regjeringen om at Golfrådet skulle sende tropper og politi, og disse ankom 14. mars. Omtrent en tiendedel av "Halvøysskjoldstyrken" (Gofrådets væpnede gren) ble sendt, og denne inkluderte soldater fra alle de seks medlemsnasjonene i rådet. Dagen etter erklærte kong Ḥamad en tre måneder lang unntakstilstand og militærlov. 

Politiresponsen har blitt beskrevet som et "brutalt" angrep på fredelige og uvæpnede demonstranter, inkludert leger og bloggere. Politiet utførte midnattshusraid i sjiamuslimske områder, banket opp folk på sjekkpunkter og nektet medisinsk behandling i en kampanje for å ydmyke demonstrantene. 43 mennesker ble drept, kanskje 1000 såret og mer enn 2929 arrestert, hvorav minst fire døde i fangenskap. En av de første som ble drept i opptøyene, var journalisten Zakariya Rashid Hassan al-Ashiri. Siden har tallet på drepte økt til over 100, med opptil over 5000 sårede. 

29. juni opprettet kongen en kommisjon for å granske hendelser under opprøret i februar og mars og konsekvensene av dette. 23. november 2011 rapporterte kommisjonen sine funn. Et år senere har ulike menneskerettighetsorganisasjoner vurdert reformløftene som ble framlagt i BICI. Amnesty International betegner det som "Bahrains brutte løfter"http://www.amnesty.no/aktuelt/flere-nyheter/bahrains-brutte-l%C3%B8fter-0.

Demonstrasjonene fortsatte, og regnes fremdeles som pågående i 2013. Ikke minst rundt Bahrains Grand Prix 2012 var det store folkelige protester, etter at løpet året før var blitt avlyst på grunn av demonstrasjonene. 

## Referanser



## Eksterne lenker

* Bloodied but unbowed – Unwarranted state violence against Bahraini protesters Amnesty International rapport om statlige overgrep under opprøret (engelsk).
* Britisk trente soldater slo ned Bahrain-opprør Den saudiarabiske nasjonalgarden rykket inn i Bahrain - avisartikkel (norsk)
* Bahrains brutte løfter Amnesty Internationals vurdering av BICI-rapporten.
Amandine Leynaud

**Amandine Suzanne Monique Leynaud** (født 2. mai 1986 i Aubenas) er en fransk profesjonell håndballmålvakt, som spiller for det franske håndballandslaget og for den ungarske klubben .

## Karriere
### Klubb
Leynaud spilte flere sesonger for den franske klubben  før hun i 2012 signerte for den rumenske storklubben . Der ble hun kun i én sesong før Leynaud flyttet til Makedonia og signerte for . Hun spilte fem sesonger for Vardar, og nådde semifinalen i Mesterligaen med klubben i alle sesongene. I 2017 og 2018 tapte hun to mesterligafinaler med Vardar, begge mot , og etter 2017/18-sesongen ble hun fristilt fra sin kontrakt og flyttet til ungarske Győr.

### Landslag
Leynaud har spilt fem verdensmesterskap mellom 2007 og 2017 og fire europamesterskap mellom 2010 og 2018 for det franske landslaget.

Hun tok sølv under Sommer-OL 2016, ble verdensmester i 2017 og europamester i 2018. Under EM 2018 ble hun også utnevnt til turneringens beste keeper.

## Referanser


## Eksterne lenker
*
Riyaḍ al-Asʿad

**Riyaḍ Mūsā al-Asʿad** (arabisk: ; født i 1961? i Idlib, Syria) er en syrisk offiser som fra 1987 til 2011 tjente i de syriske væpnede styrker og som fram til desember 2012 var den frie syriske armés leder. Han hadde rangen som oberst i det syriske luftforsvaret da han deserterte i juli 2011. John Simpson, som fant og intervjuet oberst al-Asʿad, som sa at han baserte seg i en flyktningleir i Apaydin, 14 km fra byen Antakya, nær Tyrkias grense mot Syria. Han får ikke lov til å forlate leiren eller ta imot besøkende, og dette er mest for hans egen beskyttelse. Tyrkerne syntes å regne al-Asʿad som en mulig viktig person i fremtiden, og passet derfor på at ingenting galt skulle skje ham.
Siraba Dembélé-Pavlović

**Siraba Dembélé-Pavlović** (født 28. juni 1986 i Dreux) er en fransk profesjonell håndballspiller, som spiller for den rumenske hovedstadsklubben  og det franske håndballandslaget.

## Karriere
### Klubb
Leynaud spilte for flere franske håndballklubber før hun i 2012 flyttet til Danmark og signerte for . Der ble hun kun i én sesong før Leynaud signerte for den makedonske storklubben .

### Landslag
Hun ble tatt ut til å representere Frankrike under Håndball-VM 2011 for kvinner i Brasil.

Hun tok sølv under Sommer-OL 2016.

## Referanser


## Eksterne lenker
* 
* 
*
Raphaëlle Tervel

**Raphaëlle Tervel** (født 21. april 1979) er en fransk håndballtrener og tidligere spiller for , , ,  og . Hun spilte venstreving og var også en del av det franske håndballandslaget.

Hun ble tatt ut til å representere Frankrike under Håndball-VM 2011 for kvinner i Brasil.

## Referanser


## Eksterne lenker
*
Dom (fjell)

**Dom**  er et fjell i Wallis-Alpene i Sveits 4 545 meter over havet. Det er det høyeste fjellet som ligger helt innenfor de sveitsiske grensene. Dufourspitze i Monte Rosa-gruppen er høyere (4 634 moh), men det er samtidig et grensefjell til Italia. Dom tilhører Mischabelfjellene, som etter Monte Rosa er det nest høyeste fjellmassiv i Sveits. 

Navnet Dom er en tributt til *Domherr* til Sitten (Sion), Joseph Anto Berchtold, etter hans arbeider med oppmåling av fjellmassivet. 

Den første kjente bestigning skjedde 11. september 1858 ved J. Llewellyn Davies, Johann Zumtaugwald, Johann Kronig og Hieronymous Brantschen fra nordvest.

## Bilder

RoyLindmanDomRanda 001.jpg|Fjellhytta på 2 940 moh
RoyLindmanDomRanda 003.jpg|Dom sett fra vest
RoyLindmanDomRanda 005.jpg|Utsyn fra Dom til Matterhorn
RoyLindmanDomRanda 006.jpg|På toppen


## Litteratur
* Helmut Dumler og Willi P. Burkhardt: *Viertausender der Alpen*. Bergverlag Rother, München 2001, ISBN 3-7633-7427-2.

## Eksterne lenker
*
Anna Wallén

**Anna Wallén** (født 1980) er en svensk politiker for Socialdemokraterna, og har vært riksdagsmedlem i Sverige fra 2010 til 2018. Hun ble valgt inn i riksdagen for Västmanlands läns valkrets på plass 307.

Som nyinnvalgt riksdagsrepresentant ble Wallén medlem av justiskomiteen, samt vara i miljø- og landbrukskomiteen.

## Referanser


## Eksterne lenker
* 
* 
*  Anna Wallén på Sveriges riksdags nettside
Uruguays kvinnelandslag i håndball

**Uruguays kvinnelandslag i håndball** er landslaget til Uruguay som deltar i internasjonale håndballturneringer. Det representerer landet i internasjonale håndballturneringer, og reguleres av Uruguays Håndballforbund. Landslaget har deltatt i internasjonale turneringer siden 1986.

## Resultater i internasjonale turneringer
*Resultatene som er vist under er kun konkurranser der Uruguay har deltatt. Turneringer de ikke har tatt del i er ikke ført opp.*

### Verdensmesterskap
*  1997: 24.-plass
*  2001: 23.-plass
*  2003: 24.-plass
*  2005: 23.-plass
*  2011: 20.-plass

### Panamerikanske leker
*  1999: 6.-plass
*  2003: 4.-plass
*  2011: 7.-plass
*  2015: .-plass

### Panamerikanske mesterskap
*  1986: 6.-plass
*  1991: 6.-plass
*  1997: .-plass
*  1999: 4.-plass
*  2000: .-plass
*  2003: .-plass
*  2005: .-plass
*  2007: 5.-plass
*  2009: 6.-plass
*  2011: 4.-plass
*  2013: 5.-plass
*  2015: 5.-plass
*  2017: 4.-plass

### Sør- og sentralamerikanske mesterskap
*  2018: 5.-plass

## Se også
* Uruguays herrelandslag i håndball
* Uruguays kvinnelandslag i strandhåndball

## Referanser


## Eksterne lenker
* Profil på IHFs nettside
Anna-Lena Sörenson

**Anna-Lena Kerstin Sörenson** (født 1954) er en svensk politiker for Socialdemokraterna. Hun var riksdagsmedlem i Sverige i to perioder; 2010–2014 og 2014–2018. Hun ble valgt inn i riksdagen for Östergötlands läns valkrets på plass 118.

Som nyinnvalgt riksdagsmedlem i 2010 ble Sörenson medlem i forsvarskomiteen, samt vara i arbeidsmarkedskomiteen. Senere samme år ble hun også vara i konstitusjonskomiteen.

## Referanser

 


## Eksterne lenker
* 
* 
*
Ann-Christin Ahlberg

**Ann-Christin Ahlberg** (født 1957) er en svensk politiker for Socialdemokraterna, og har vært riksdagsmedlem i Sverige fra 2006 til 2022 (hun var erstatter 2005 og 2006). Hun ble valgt inn i riksdagen for Västra Götalands läns södra valkrets på plass 302 i valget i 2010. Ahlberg er barnehagearbeider av yrke, og er bosatt i Borås.

Som erstatter i riksdagen i 2005 ble Ahlberg vara i henholdsvis sosialsikringskomiteen og arbeidsmarkedskomiteen. Etter valget i 2006 ble hun fast medlem i arbeidsmarkedskomiteen, samt at hun fortsatte som vara i sosialsikringskomiteen. I forbindelse med valget i 2010 forlot Ahlberg sosialsikringskomiteen, og ble i stedet vara i forsvarskomiteen.

## Referanser


## Eksterne lenker
* 
*  Socialdemokraterna.se – Ann-Christin Ahlberg
Hordaland kunstsenter

**Hordaland kunstsenter** er en kunstnerstyrt formidlingsinstitusjon for samtidskunst som holder til i Klosteret 17 i Bergen. Institusjonen ble etablert i 1976 som det første kunstsenteret i Norge. Siden 1987 har kunstsenteret hatt et nordisk gjesteatelierprogram, som fra 2008 også er åpent for  internasjonale kunstnere, kuratorer, skribenter og andre innen kunstfeltet. Hordaland kunstsenter er kontaktinstitusjon i Hordaland for Kunst i offentlige rom (Koro) Kunst i offentlige rom. 

Kunstsenteret er lokalisert i et av byens eldste skolebygg, «Bethlehem skole» fra 1742. 

Hordaland kunstsenter mottar fast driftsstøtte fra Hordaland fylkeskommune, og er meldem av Landsforeningen Kunstsentrene i Norge.

## Eksterne lenker
* Hjemmeside
Inode

En **inode** er en blokk av fast størrelse i et unix-filsystem som inneholder metadata om en fil (for eksempel modifikasjonstid og rettigheter) og er rotnoden i datastrukturen som lagrer filinnholdet. Vel å merke er at inoden ikke inneholder filnavnet. Filnavn er oppført i mappene, med tilhørende inodenummer som knytter hvert filnavn til sin inode. Dermed kan en inode ha null eller flere filnavn.

## Hensikt
* Flere navn på samme fil: Når flere enn ett filnavn refererer til samme inode, kalles de hardlinker. I motsetning til symlinker, er hardlinker likeverdige, i forstand at man kan slette alle unntat én vilkårlig uten å miste data.
* Sletting og flytting av filer som er i bruk: En inode og eventuelle programmer som bruker den vil være uberørt av hva som skjer med filnavnet som opprinnelig ble brukt til å åpne den. Hvis inoden plutselig ikke har noe filnavn, kalles den en «foreldreløs» (*orphaned*) inode, og vil slettes så snart programmene er ferdige med den, eller i verste fall ved neste filsystemsjekk hvis operativsystemet krasjet i mellomtiden. Å flytte en fil er ekvivalent med å lage en ny hardlink og slette den gamle. I situasjoner hvor det kan være skadelig å overskrive filer som er i bruk, for eksempel ved programvareoppdatering, unngås dette ved å slette dem først. Referansetelling sørger for at inoden, dermed også filinnholdet, ikke slettes før antallet filnavn (feltet «link count» i inoden) og fildeskriptorer som refererer til den blir 0.

## Tildeling av inoder
* I ext2/3/4 er inoder statisk tildelt. Det vil si at antallet blir bestemt ved formatering. Man kan dermed risikere å gå tom for inoder hvis man har mange små filer. For sikkerhetsskyld vil standardinnstillingene til disse filsystemenes formateringsprogrammer sørge for at man typisk har langt flere inoder enn man trenger. Spesielt med store filer vil dette gi dårlig utnyttelse av harddiskplass.
* reiserfs og btrfs tildeler inoder dynamisk.
Laurien van der Graaff

**Laurien van der Graaff** (født 14. oktober 1987) er en sveitsisk tidligere langrennsløper.

## Karriere
Laurien van der Graaff debuterte i verdenscupen i Lahtis i 2008, hvor hun ble nr 39. Hun kom for første gang videre til kvartfinalen i en sprint i russiske Rybinsk i 2010. Det løpet endte med en 28.-plass. Hennes første pallplassering i verdenscupen kom 3. desember 2011 i Düsseldorf, da hun kom på tredjeplass. I Vinter-OL 2014 ble hun nummer 21 i sprint fristil.

Hun tok sin første verdenscupseier i sprint den 30. desember 2017, på hjemmebane i Lenzerheide, under Tour de Ski 2017/18, og tok sin andre verdenscupseier i sprint i Seefeld in Tirol 27. januar 2018.

## Meritter
### [[Verdensmesterskapet på ski, nordiske grener|Verdensmesterskap]]

### [[Verdenscupen i langrenn|Verdenscupen]]

### Sammenlagtresultater i verdenscupen i langrenn

## Referanser


## Eksterne lenker
*
Hemmelig allianse

***Hemmelig allianse*** (originaltittel: *Shadow Conspiracy*) er en amerikansk politisk actionthriller fra 1997 regissert av George P. Cosmatos. Hovedrollene spilles av 	Charlie Sheen, Donald Sutherland og Linda Hamilton.

Filmen ble slaktet av kritikerne og endte opp som en stor publikumsfiasko i USA.

## Handling
Bobby Bishop (Charlie Sheen) jobber som spesialrådgiver for den amerikanske presidenten. Hans liv endres drastisk da han får greie på eksistensen til en hemmelig allianse som har som mål å drepe presidenten og hans nærmeste medarbeidere. Han som informerte Bobby om planene myrdes og han skjønner at hans eget liv også er i fare. Sammen med den kvinnelige journalisten Amanda Givens (Linda Hamilton) forsøker han å infiltrere gruppen. Oppgaven blir alt annet enn lett da han ikke vet hvem han kan stole på. I tillegg Benytter hans fiender høyteknologisk overvåkningsutstyr som kartlegger alle hans bevegelser.

## Om filmen
;Anmelderne
Filmen ble svært dårlig mottatt av anmelderne, noe som gjenspeiles i at den har fått 0% på Rotten Tomatoes (2014). Den amerikanske filmanmelderen Roger Ebert gav den bare 1 av 4 stjerner og skrev «There isn't a brain in its empty little head, or in its assembly-line story, which is about how Charlie Sheen pauses occasionally between ludicrous action scenes, some of them ripped off from better films». Leonard Maltin gav den laveste karakter «BOMB».

Aftenpostens anmelder gav den dårlig omtale og beskrev den som en «selvgod forfølgelsesfilm uten humor». Dagbladets anmelder gav den terningkast to og skrev: «Denne er for det første utrolig forutsigbar og uoriginal, dessuten belemret med elendig dialog og ditto skuespill. Noen actionscener og stunts leveres med sedvanlig amerikansk rutine, men det er jo ikke første gang du ser folk dingle fra skyskrapere og skli nedover glasstak. Charlie Sheen er ett av flere problemer på rollesiden. Han strever med å holde orden på halvannet ansiktsuttrykk og ser ut til å komme gjennom replikkføringen bare med de største vansker».

;Publikum
Den innbrakte kun 2,3 millioner på amerikanske kinoer og endte dermed opp på en 170-plass over de mest innbringende filmene i USA i 1997. Produksjonskostnadene var på ca $45 millioner.

## Rollebesetning
* Charlie Sheen : Bobby Bishop 
* Donald Sutherland : Jacob Conrad 
* Linda Hamilton : Amanda Givens 
* Stephen Lang : Agenten 
* Ben Gazzara : Visepresident Saxon 
* Nicholas Turturro : Grasso 
* Stanley Anderson : Atty. Gen. Toyanbee 
* Theodore Bikel : Professor Yuri Pochenko 
* Charles Cioffi : General Blackburn 
* Paul Gleason : Blythe 
* Terry O'Quinn : Frank Ridell 
* Sam Waterston : President 
* Gore Vidal : Kongressmann Page 
* Henry Strozier : Murphy 
* Dey Young : Janet

## Referanser


## Eksterne lenker
*
Mumbai Suburban (distrikt)

**Mumbai Suburban** (marathi: मुंबई उपनगर जिल्हा) er et distrikt i den indiske delstaten Maharashtra. Distriktets hovedstad er Bandra. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 100 % av befolkningen.

Barn i alderen 0 til 6 år utgjorde 9,40 % i 2011 mot 11,86 % i 2001. Antallet jenter i den alderen per tusen gutter er 910 i 2011 mot 923 i 2001. 

## Referanser


## Eksterne lenker
*
Jessy Kramer

**Jessy Kramer** (født 16. februar 1990 i Zijdewind) er en nederlandsk profesjonell håndballspiller, som spiller for den franske klubben  og det nederlandske håndballandslaget.

Hun ble blant annet tatt ut til å representere Nederland under Håndball-VM 2011 for kvinner i Brasil.

## Referanser


## Eksterne lenker
* 
*  Jessy Kramer på *Topphåndball.no*
Inge Roelofs

**Ingeborg Roelofs** (født 27. november 1983) er en nederlandsk profesjonell håndballspiller som spiller for den nederlandske håndballklubben Westfriesland/SEW. Hun spiller i posisjonen målvakt, og er også en del av det nederlandske håndballandslaget.  

Hun ble tatt ut til å representere Nederland under Håndball-VM 2011 for kvinner i Brasil.

## Referanser
Yvette Broch

**Yvette Broch** (født 23. desember 1990 i Monster, Zuid-Holland, Nederland) var en nederlandsk profesjonell håndballspiller som spilte for den ungarske håndballklubben Győr. Hun var strekspiller og var en del av det nederlandske håndballandslaget. Hun la plutselig opp sin profesjonelle håndballkarriere etter forrige sesong(sesongen 17/18). Da vant hun Champions League sammen med blant annet Nora Mørk og Stine Bredal Oftedal, i storklubben Gyor. 

Hun ble tatt ut til å representere Nederland under Håndball-VM 2011 for kvinner i Brasil.

## Referanser


## Eksterne lenker
*
Harold J. Berman

**Harold J. Berman** (født 13. februar 1918, død 13. november 2007) var en amerikansk jurist og ekspert på komparativ rett, folkerett, sovjetisk/russisk rett, rettshistorie, rettsfilosofi og sammenhengen mellom rett og religion. Han var professor ved Harvard Law School og Emory University School of Law i over seksti år, og hadde James Barr Ames-professoratet i jus ved Harvard før han fikk det første Robert W. Woodruff-professoratet i jus ved Emory. Han har blitt omtalt som "en av de store universalgenier i amerikansk rettsvitenskap".

## Arbeid
Berman skrev 25 bøker og mer enn 400 artikler, bl.a. *Law and Revolution: The Formation of the Western Legal Tradition* and *The Nature and Functions of Law*.  Tidsskriftet Constitutional Commentary beskrev *Law And Revolution* som "det naturlige utgangspunktet for arbeid i feltet [vestlig rettshistorie]". The New York Times beskrev Berman som "en forsker … hvis kraftfulle lærdom endret tenkningen om vestlig retts opprinnelse".

**Bøker**

* Law and Revolution: The Formation of the Western Legal Tradition
* Law and Revolution II: The Impact of the Protestant Reformations on the Western Legal Tradition
* The Nature and Functions of Law
* Soviet criminal law and procedure; the RSFSR codes
* The Interaction of Law and Religion
* Soviet law in action; the recollected cases of a Soviet lawyer (1953) with Boris A. Konstantinovsky
* Soviet Military Law and Administration (1955) with Miroslav Kerner.
* Soviet-American trade in legal perspective : proceedings of a conference of Soviet and American legal scholars (1975)
* Religion and International Law (with Mark Janis)
* Justice in the U.S.S.R.; an interpretation of Soviet law (Harvard, 1963)

## Referanser
2012 i Danmark

__NOTOC__
Begivenheter i året **[[2012]] i [[Danmark]]**.

## Statsledere
* Monark – Margrethe II
* Statsminister – Helle Thorning-Schmidt

## Hendelser
* 14. januar – Margrethe II feiret 40-årsjubileum som Danmarks regent
* 21. januar – Dansk Melodi Grand Prix i Gigantium i  Aalborg
* 20. mai &ndash; Prinsesse Athena, datter av prins Joachim og prinsesse Marie blir døpt i Møgeltønder kirke.
* 15. juni &ndash; Loven om likekjønnet ekteskap trer i kraft. 
## Kunst og kultur
### Priser
* C.F. Hansen-medaljen &ndash; Jan Søndergaard
* Eckersbergmedaljen 
**Billedkunstnerne Michael Elmgreen og Ingar Dragset  
**Arkitekt Marianne Levinsen 
**Billedhuggeren Marianne Hesselbjerg  
**Maleren John Kørner
* Harald Mogensen-prisen &ndash; Erik Valeur for *Det syvende barn*
* Rungstedlundprisen &ndash; Gabriel Axel
* Thorvald Bindesbøll-medaljen  
** Designeren Carl-Henrik Kruse Zakrisson   
** Arkitekten Kasper Salto
* Thorvaldsenmedaljen &ndash; Kirsten Klein

### Album

### Bøker

### Film
* Februar – *[[En kongelig affære]]* mottar en sølvbjørn for beste manuskript under Berlinalen i Berlin.
* Mars &ndash; *[[Hvidsten Gruppen]]* instruert av Anne-Grethe Bjarup Riis har premiere 1. mars.
* 27. mai &ndash; Mads Mikkelsen vinner prisen for beste mannlige skuespiller i filmen *[[Jagten]]* ved Filmfestivalen i Cannes.
## Sport
* 13. til 22. januar  –  Danmark under Vinter-OL for ungdom 2012
* 27. juli til 12. august – Danmark under Sommer-OL 2012
* 29. august til 9. september – Danmark under Paralympiske sommerleker 2012

## Fødsler
*24. januar &ndash; Athena til Danmark, prinsesse og komtesse i den danske kongefamilien og er datter av prins Joachim og prinsesse Marie. 

## Dødsfall

* 1. januar &ndash; Anders Frandsen,sanger og TV-vert, (f. )
* 7. januar &ndash; Jørgen Hartmann-Petersen, arkitekt og forfatter, (f. )
* 8. januar &ndash; Gunnar Dyrberg, motstandsmann, (f. )
*15. januar &ndash; Ib Spang Olsen, tegner og forfatter , (f. )
* 3. februar &ndash; Ulf Stenbjørn, skuespiller og teaterinstruktør (f. )
* 3. mars &ndash; Jacques Blum, kultursosiolog og sakprosaforfatter (f. )
* 8. mars &ndash; Jens Petersen, fotballspiller (f. )
* 19. mars &ndash; Hanne Borchsenius, skuespiller (f. )
* 22. mars &ndash; Kirsten Passer, skuespiller (f. )
* 29. mars &ndash; Karen Wegener, skuespiller (f. )
* 16. april &ndash; Mærsk Mc-Kinney Møller, skipsreder (f. )
* 21. april &ndash; Morten A. Korch, forlegger (f. )
* 1. mai &ndash; Gyrd Løfqvist, skuespiller (f. ).
* 5. mai &ndash; Else Theill Sørensen,  politiker og lektor (f. 
* 29. juli &ndash; John Stampe,  fotballspiller og trener (f. 
* 11. august &ndash; Henning Moritzen,  skuespiller (f. 
* 2. september &ndash; Le Klint (eg. Lise Le Charlotte Klint),  designer (f. 
* 20. september &ndash; Ulla Lock,  skuespiller (f. 
* 21. september &ndash; Sven Hazel,  forfatter (f. 
* 8. oktober &ndash; John Tchicai,  musiker (f. 
## Referanser
Dream Tower

**Dream Tower** (hangul: 드림 타워) er en planlagt skyskraper i Seoul, Sør-Korea. Bygningen planlegges som en 665&nbsp;m høy bygning, som skal bli en del av Dreamhub i Yongsan International Business District i bydelen Yongsan i  Seoul, Sør-Korea. Etter planen skal bygningen stå ferdig i 2016 og skal da rage 25 meter høyere enn nabobygningen Digital Media City Landmark Building (640 moh) som er under oppføring i samme område i Seoul, og planlegges som verdens nest høyeste bygning etter Burj Khalifa, som i likhet med Dream Tower bygges av Samsung C&T.

Bygningen blir sentrum i den nye bydelen som nå konstrueres i Yongsan. Kostnaden for hele prosjektet begernes til 22,6 milliarder USD. Plasseringen er ved Hanelva nær Yongsan stasjon.  Byggearbeidene startet ved å rive eksisterende bebyggelse i 2010 og grunnarbeidene startet i 2011.

## Referanser


## Eksterne lenker
* Dreamhub
The Cloud

**The Cloud** er et planlagt boligprosjekt i Seoul, Sør-Korea. Bygningene, som består av to skyskrapere på henholdsvis 260 og 300 meter, skal bli en del av Dreamhub i Yongsan International Business District i bydelen Yongsan i  Seoul, Sør-Korea. Bygningene skal inneholde luksusleiligheter og skal stå ferdig i 2015. Omtrent midtveis oppe langs bygningskroppene skal de kobles sammen av det som er ment å skulle se ut som en sky.

Bygningene blir en del av den nye bydelen som nå konstrueres i Yongsan. Kostnaden for hele prosjektet beregnes til 22,6 milliarder USD. Plasseringen er ved Hanelva nær Yongsan stasjon.  Byggearbeidene startet ved å rive eksisterende bebyggelse i 2010 og grunnarbeidene startet i 2011.

## Referanser


## Eksterne lenker
* Dreamhub
* Arkitektkontoret MVRDV med bilder av prosjektet
* Bilder av The Cloud
Brystbein

**Brystbein** (latin *sternum*, av gresk στέρνον, *sternon*, «mannens brystkasse») er på mennesket et langt flatt bein formet som et slips og lokalisert midt på brystkassen. Slik bidrar det til å beskytte hjertet, lungene og større blodårer.

Sternum består av *manubrium*, «kroppen» og *processus xiphoideus*, sammenføyd med brusk som i 50- til 70-årsalderen omdannes til bein.

Brystbeinet minner om et romersk gladiatorsverd, noe som har gitt navn til øverste del, «håndtaket» eller *manubrium sterni*. Midtdelen kalles «kroppen» eller *corpus sterni*, mens spissen nederst kalles *processus xiphoideus*, etter det greske ordet for «sverd», *xyphos*. 

Hos menn er brystbeinets «kropp» oftest over dobbelt så lang som «håndtaket», mens den hos kvinner er kortere, og ordet *sternon* som Galenos tok i bruk om brystbeinet, viser til menns bryst, ikke kvinners bryst. I 1.500 år etter Galenos, frem til renessansen, var det latinske *os pectoris* den foretrukne betegnelsen på brystbeinet.

## Referanser


## Eksterne lenker
*
AMD CrossFireX

**AMD CrossFireX** (tidligere kjent som **CrossFire**) er et varemerke for multi-GPU løsningen til Advanced Micro Devices, opprinnelig utviklet av ATI Technologies. Teknologien tillater opp til fire GPUer til å bli brukt i en enkelt datamaskin til å forbedre grafikkytelsen.

## Se også
*SLI
## Eksterne lenker
*